PATVIRTINTA

Šiaulių Stasio Šalkauskio gimnazijos

direktoriaus 2024 m. rugpjūčio 30 d.

įsakymu Nr. V-66

**ŠIAULIŲ STASIO ŠALKAUSKIO GIMNAZIJOS**

**DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO SISTEMOS APRAŠAS**

**I SKYRIUS**

**BENDROSIOS NUOSTATOS**

1. Šiaulių Stasio Šalkauskio gimnazijos (toliau – **Gimnazija**) darbuotojų, dirbančių pagal darbo sutartis (toliau – **Darbuotojai**), darbo apmokėjimo sistemos aprašas (toliau – **DAS**) reglamentuoja darbo apmokėjimo tvarką Įstaigoje, darbo apmokėjimo Įstaigoje principus, Gimnazijos pareigybių grupavimą į pareigybių grupes ir lygius, pareigybių skaičių Įstaigoje, Gimnazijos pareigybių aprašymo tvarką, darbo užmokesčio sandarą, darbo apmokėjimo sąlygas bei dydžius, pareiginės algos koeficiento dydžio nustatymo kriterijus ir, atsižvelgiant į juos, didžiausius pareiginės algos koeficiento dydžius, konkrečių pareigybių pareiginės algos koeficientų intervalus, taip pat priemokų, skatinimo ir apdovanojimų skyrimo tvarką, kintamosios dalies dydžius ir jos skyrimo tvarką (jeigu tokia darbo užmokesčio sudėtinė dalis yra numatyta), pareiginės algos nustatymo, atlikus tarnybinės veiklos vertinimą, tvarką, Gimnazijos DAS peržiūrėjimo bei keitimo tvarką ir kitas darbo užmokesčio skyrimo ir mokėjimo ar su darbo apmokėjimu susijusias nuostatas.
2. Šios DAS nuostatos parengtos vadovaujantis Lietuvos Respublikos darbo kodeksu ir jį įgyvendinančiais teisės aktais, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu (toliau – **Įstatymas**) ir jį įgyvendinančiais teisės aktais, Lietuvos Respublikos švietimo įstatymu ir jį įgyvendinančiais teisės aktais, Lietuvos Respublikos Vyriausybės nutarimais, Lietuvos Respublikos švietimo ministro įsakymais, Gimnazijos vidaus darbo tvarkos taisyklėmis, suderintomis su kitais Gimnazijos lokaliniais teisės aktais, o taip pat atsižvelgiant į Lietuvos Respublikos Vyriausybės patvirtintas darbo apmokėjimo sistemos nustatymo rekomendacijas.
3. Gimnazijos DAS parengta vadovaujantis teisinio apibrėžtumo, teisėtų lūkesčių apsaugos ir visokeriopos darbo santykių teisių gynybos, darbo santykių stabilumo, teisingo mokėjimo už darbą, vienodo atlygio už tokį patį ir vienodos vertės darbą, Darbuotojų lygybės, nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms aplinkybių, nesusijusių su valstybės tarnautojų dalykinėmis savybėmis, laisvų kolektyvinių derybų ir teisės imtis kolektyvinių veiksmų, skaidrumo ir viešumo principais.
4. DAS taikoma, apskaičiuojant ir išmokant darbo užmokestį Gimnazijos Darbuotojams, dirbantiems pagal darbo sutartis.
5. Gimnazijos Darbuotojų darbo užmokestis mokamas iš Valstybės ir Savivaldybės biudžeto lėšų.
6. Šioje DAS vartojamos sąvokos:
   1. **Išsilavinimas** – Lietuvos Respublikos teisės aktų nustatyta tvarka pripažįstama asmens tam tikro lygio branda, kompetencija, kvalifikacija;
   2. **Pedagoginio darbo stažas** – tai yra specialus darbo stažas, vaikų, jaunimo ir suaugusiųjų mokymo bei ugdymo darbo, atliekamo ugdymo ir švietimo Gimnazijose bei joms prilygintose institucijose, laikotarpis;
   3. **Profesinio darbo patirtis** – patirtis, kuri apskaičiuojama sumuojant laikotarpius, kai buvo dirbamas darbas, analogiškas pareigybės aprašyme nustatytam tam tikros profesijos ar specialybės darbui, arba atliekamos funkcijos, analogiškos pareigybės aprašyme nustatytoms funkcijoms;
   4. **Vadovaujamo darbo patirtis** – patirtis, kuri apskaičiuojama sumuojant laikotarpius, kai buvo vadovaujama įmonėms, įstaigoms, organizacijoms ir (ar) jų padaliniams.

**II SKYRIUS**

**DIDŽIAUSIAS LEISTINAS PAREIGYBIŲ SKAIČIUS, SĄRAŠAS, PAREIGYBIŲ LYGIAI IR GRUPĖS, PAREIGYBIŲ APRAŠYMAI**

1. Didžiausią leistiną pareigybių skaičių Gimnazijoje sprendimu nustato ir tvirtina Šiaulių miesto savivaldybės taryba.
2. Gimnazijos pareigybių skaičių ir pareigybių sąrašą nustato ir tvirtina Gimnazijos vadovas įsakymu, konsultuodamasis su Darbo taryba. Pareigybių skaičius ir pareigybių sąrašas nustatomas naudojantis Lietuvos Respublikos ekonomikos ir inovacijų ministro patvirtintais Lietuvos profesijų klasifikatoriaus kodais, pritaikant profesijos pavadinimą konkrečiai pareigybei įvardyti.
3. Nustatydamas Gimnazijos pareigybių skaičių, Gimnazijos vadovas vadovaujasi Šiaulių miesto savivaldybės tarybos sprendimu dėl didžiausio leistino pareigybių skaičiaus. Mokytojų pareigybių skaičius nustatomas, atsižvelgiant į Įstatyme numatytus kriterijus.
4. Gimnazijos Darbuotojai pagal savo pareigybę priskiriami atitinkamam pareigybės lygiui ir pareigybių grupei. Darbuotojų pareigybės lygis priklauso nuo tai pareigybei būtino išsilavinimo.
5. Gimnazijos Darbuotojų pareigybės gali būti keturių lygių:
   1. A lygio – pareigybės, kurioms būtinas ne žemesnis kaip aukštasis išsilavinimas:
      1. A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam lygiaverte aukštojo mokslo kvalifikacija;
      2. A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
   2. B lygio – pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;
   3. C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija;
   4. D lygio – pareigybės, kurioms netaikomi išsilavinimo ar profesinės kvalifikacijos reikalavimai.
6. Efektyviam DAS veikimui ir valdymui užtikrinti Įstaigoje patvirtinama Gimnazijos pareigybių grupių struktūra. Pareigybių grupavimas nuo žemiausio iki aukščiausio atspindi sąlyginį kiekvienos pareigybės indėlį Gimnazijos vertės kūrime, t. y. vaidmenį realizuojant Gimnazijos veiklos tikslus.
7. Gimnazijos Darbuotojų pareigybės skirstomos į šias pareigybių grupes:
   1. I grupė – Gimnazijos vadovas ir jo pavaduotojai. Gimnazijos vadovo ir jo pavaduotojų pareigybės priskiriamos A (A1 arba A2) lygiui;
   2. II grupė – Gimnazijos struktūrinių padalinių vadovai, jų pavaduotojai, kiti pavaldžių darbuotojų turintys ar vadovaujantiems darbuotojams prilyginti specialistai (planuojantys, organizuojantys, koordinuojantys ir kontroliuojantys kitų asmenų atliekamą darbą ir jam vadovaujantys; planuojantys, organizuojantys, koordinuojantys ir kontroliuojantys finansinę, administracinę, su žmogiškaisiais ištekliais, planavimu susijusią veiklą ir jai vadovaujantys). Šios pareigybės priskiriamos A (A1 ar A2) arba B lygiui, atsižvelgiant į būtiną išsilavinimą toms pareigoms eiti;
   3. III grupė – Gimnazijos specialistai. Jų pareigybės priskiriamos A (A1 ar A2) arba B lygiui, atsižvelgiant į būtiną išsilavinimą toms pareigoms eiti. Mokytojų pareigybė priskiriama specialistų A2 lygio pareigybių grupei;
   4. IV grupė – Gimnazijos kvalifikuoti Darbuotojai. Jų pareigybės priskiriamos C lygiui;
   5. V grupė – Darbuotojai (darbininkai). Jų pareigybės priskiriamos D lygiui.
8. Gimnazijos Darbuotojų skaičius, pareigybių sąrašas, atskirų pareigybių skaičius, pareigybės priskyrimas lygiui ir grupei nurodomi šios DAS priede (1 priedas).
9. Gimnazijos vadovas ar jo įgaliotas asmuo tvirtina Gimnazijos pareigybių sąraše (šios DAS 1 priedas) esančių Darbuotojų pareigybės aprašymus, o Gimnazijos vadovo pareigybės aprašymą tvirtina Šiaulių miesto meras. Rengiant Gimnazijos Darbuotojų pareigybės aprašymus vadovaujamasi Socialinės apsaugos ir darbo ministro patvirtinta biudžetinių įstaigų darbuotojų, išskyrus mokytojus, pareigybių aprašymo metodika. Rengiant Gimnazijos mokytojų pareigybių aprašymą vadovaujamasi Respublikos švietimo, mokslo ir sporto ministro patvirtinta mokytojų pareigybių aprašymo metodika.
10. Gimnazijos Darbuotojų pareigybės aprašymuose nurodoma: pareigybės pavadinimas, pareigybės grupė ir konkretus pareigybės lygis, specialieji reikalavimai, keliami atitinkamas pareigas einančiam darbuotojui (išsilavinimas, darbo patirtis, profesinė kvalifikacija ar kiti specialieji reikalavimai), pareigybei priskirtos funkcijos, taip pat gali būti nurodoma ir kita informacija (privalomi kvalifikaciniai reikalavimai, gebėjimai ir pan.).

**III SKYRIUS**

**DARBO UŽMOKESČIO SANDARA**

1. Gimnazijos Darbuotojų darbo užmokestį sudaro:
   1. pareiginė alga (šios DAS IV skyrius);
   2. priemokos (šios DAS VI skyrius);
   3. piniginė išmoka už atliktą darbą, nustatyta šalių susitarimu ar mokama pagal darbo teisės normas ar šią DAS (jei numatyta);
   4. mokėjimas už darbą poilsio ir švenčių dienomis, nakties ir viršvalandinį darbą, darbą, kai yra nukrypimų nuo normalių darbo sąlygų, budėjimą (šios DAS X skyrius);
   5. kintamoji dalis, jeigu ji numatyta DAS ir skiriama Gimnazijos darbuotojui, atsižvelgiant į jo praėjusių metų veiklos vertinimą Įstatymo ir DAS nustatyta tvarka.

**IV SKYRIUS**

**PAREIGINĖ ALGA**

1. Gimnazijos Darbuotojų pareiginė alga nustatoma vadovaujantis Įstatymo bei šios DAS nuostatomis, sulygstama su Gimnazijos darbuotoju sudaromoje darbo sutartyje.
2. Pareiginė alga apskaičiuojama pareiginės algos koeficientą dauginant iš pareiginės algos (atlyginimo) bazinio dydžio.
3. Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis.
4. Gimnazijos darbuotojo pareiginės algos koeficientą pagal šioje DAS numatytus kriterijus ir koeficientų dydžius nustato Gimnazijos vadovas.
5. Gimnazijos vadovo, jo pavaduotojų ugdymui pareiginės algos koeficientai nustatomi (DAS 2 priedas) vadovaujantis Įstatymu, atsižvelgiant į Įstaigoje ugdomų mokinių skaičių, pedagoginio darbo stažą ir veiklos sudėtingumą.
6. Mokytojų (išskyrus trenerius) ir pagalbos mokiniui specialistų pareiginės algos koeficientų dydžiai bei pareiginės algos koeficientų nustatymo kriterijai nurodomi (DAS 3 priedas), vadovaujantis Įstatymu, atsižvelgiant į šių Darbuotojų pedagoginio darbo stažą, kvalifikacinę kategoriją ir veiklos sudėtingumą.
7. Mokyklos ugdymą organizuojančių skyrių vedėjų pareiginės algos koeficientai nustatomi (DAS 4 priedas), vadovaujantis Įstatymu, atsižvelgiant į pedagoginio darbo stažą ir veiklos sudėtingumą.
8. Gimnazijos specialiųjų pedagogų, karjeros specialistų pareiginės algos koeficientai nustatomi (DAS 5 priedas) vadovaujantis Įstatymu, atsižvelgiant į pedagoginio darbo stažą ir veiklos sudėtingumą.
9. Gimnazijos psichologų, socialinių pedagogų pareiginės algos koeficientai nustatomi (DAS 6 priedas) vadovaujantis Įstatymu, atsižvelgiant į pedagoginio darbo stažą ir veiklos sudėtingumą.
10. Kitų Gimnazijos Darbuotojų, išskyrus Gimnazijos vadovą, mokyklų vadovų pavaduotojus ugdymui, švietimo pagalbos įstaigų vadovų pavaduotojus, kurių darbas laikomas pedagoginiu, mokyklų ugdymą organizuojančių skyrių vedėjus, švietimo pagalbos įstaigų skyrių vedėjus, kurių darbas laikomas pedagoginiu, mokytojus, (išskyrus trenerius), taip pat specialiuosius pedagogus, logopedus, surdopedagogus, tiflopedagogus, judesio korekcijos specialistus, karjeros specialistus, psichologų asistentus, psichologus, socialinius pedagogus, auklėtojus, koncertmeisterius, akompaniatorius, pareiginė alga nustatoma iš pareigybei nustatyto pareiginės algos koeficientų intervalo (DAS 7 priedas). Gimnazijos darbuotojo pareiginės algos koeficientą pagal DAS 7 priedenumatytus kriterijus ir koeficientų dydžius nustato Gimnazijos vadovas kaip darbuotoją į pareigas priimantis asmuo.
11. A1 lygio pareigybių pareiginės algos koeficientai didinami 20 procentų (išskyrus Gimnazijos vadovą).
12. Darbininkų pareiginė alga negali būti mažesnė negu Vyriausybės patvirtinta minimali mėnesinė alga.
13. Gimnazijos vadovo darbo apmokėjimo sąlygas, pareiginės algos pastoviąją dalį koeficientais kintamąją dalį, priemokas ir premi*jas* nustato ir skiria Šiaulių miesto meras.
14. Nustatyto pareiginės algos koeficiento keitimas (nustatymas iš naujo):
    1. Mokytojų (išskyrus trenerius), pagalbos mokiniui specialistų, mokyklų vadovų, jų pavaduotojų ugdymui, ugdymą organizuojančių skyrių vedėjų, švietimo pagalbos įstaigų vadovų, jų pavaduotojų ir skyrių vedėjų, kurių darbas laikomas pedagoginiu, pareiginės algos koeficientas keičiamas (nustatomas iš naujo), pasikeitus darbuotojo pareiginės algos koeficiento nustatymo kriterijams, nurodytiems DAS 2–4 prieduose, nustatomiems atsižvelgiant į Įstatymo nuostatas.
    2. Kitų Gimnazijos Darbuotojų pareiginės algos koeficientas keičiamas (nustatomas iš naujo) pasikeitus darbuotojo pareiginės algos koeficiento nustatymo kriterijams, nurodytiems DAS 7 priede, nustatomiems atsižvelgiant į Įstatymo nuostatas

**V SKYRIUS**

**VEIKLOS VERTINIMAS**

1. Vertinama Gimnazijos vadovo ir Gimnazijos Darbuotojų, išskyrus mokytojus, pagalbos mokiniui specialistus ir darbininkus, praėjusių kalendorinių metų veikla.
2. Gimnazijos vadovo, jo pavaduotojų ugdymui, ugdymą organizuojančių skyrių vedėjų veiklos vertinimas atliekamas vadovaujantis Lietuvos Respublikos švietimo, mokslo ir sporto ministro patvirtintu veiklos vertinimo tvarkos aprašu. Kitų Gimnazijos darbuotojų praėjusių kalendorinių metų veikla vertinama vadovaujantis Vyriausybės ar jos įgaliotos institucijos patvirtintu biudžetinių Gimnazijos darbuotojų veiklos vertinimo tvarkos aprašu.
3. Gimnazijos vadovo veiklos vertinimo tikslas – įvertinti pasiektus Gimnazijos vadovo veiklos rezultatus pagal nustatytas veiklos vertinimo užduotis ir jų įgyvendinimo rodiklius, Gimnazijos vadovo gebėjimus atlikti pareigybės aprašyme nustatytas funkcijas ir numatyti galimybes veiklą tobulinti. Kitų Gimnazijos Darbuotojų veiklos vertinimo tikslas – nustatyta tvarka įvertinti jų kompetenciją (įgūdžius, žinias, gebėjimus) ir pasiektus veiklos rezultatus.
4. Gimnazijos Darbuotojų, taip pat Gimnazijos vadovo veikla vertinama, jeigu pastarieji ne trumpiau kaip 6 mėnesius per kalendorinius metus, kurių veikla vertinama, užima darbuotojo pareigas Įstaigoje.
5. Gimnazijos vadovo veiklą vertina Šiaulių miesto meras (kaip Gimnazijos vadovą į pareigas priimantis asmuo).
6. Gimnazijos Darbuotojų veiklą vertina tiesioginiai jų vadovai.
7. Vertinamas Gimnazijos vadovas ir Gimnazijos Darbuotojai turi teisę kviesti Darbuotojų atstovą dalyvauti tiesioginiam vadovui (Gimnazijos vadovo veiklos vertinimo atveju – Šiaulių miesto merą kaip jį į pareigas priimantį asmenį, jeigu Gimnazijos vadovo veiklą vertino Šiaulių miesto mero įgaliotas asmuo) vertinant jų veiklą.
8. Priklausomai nuo Gimnazijos vadovo ar Gimnazijos darbuotojo veiklos vertinimo rezultatų, gali keistis jų teisinė padėtis Įstatymo numatyta tvarka. Atsižvelgiant į Gimnazijos vadovo ar Gimnazijos darbuotojo veiklos vertinimo rezultatus, vadovaujantis Įstatymo nuostatomis gali būti keičiamas (didinamas arba mažinamas) Gimnazijos vadovo ar Gimnazijos darbuotojo pareiginės algos koeficientas.
9. Neeilinis Gimnazijos darbuotojo veiklos vertinimas gali būti atliekamas Įstatymo nustatytais atvejais ir jame numatyta tvarka.
10. Gimnazijos darbuotojų veikla vertinama teisės aktų nustatyta tvarka.
11. Gimnazijos darbuotojų veiklos vertinimo tikslas – nustatyta tvarka įvertinti jų kompetenciją (įgūdžius, žinias, gebėjimus) ir pasiektus veiklos rezultatus.
12. Darbuotojo veikla vertinama, jeigu jis ne trumpiau kaip 6 mėnesius per kalendorinius metus, kurių veikla vertinama, eina darbuotojo pareigas gimnazijoje.
13. Gimnazijos darbuotojų veiklą vertina tiesioginiai jų vadovai. Vertinami gimnazijos darbuotojai turi teisę kviesti gimnazijos darbuotojų atstovą dalyvauti tiesioginiam vadovui vertinant jų veiklą.
14. Tiesioginis gimnazijos darbuotojo vadovas (toliau – tiesioginis vadovas) darbuotojo veiklą gali įvertinti taip:
    1. viršijanti lūkesčius;
    2. atitinkanti lūkesčius;
    3. iš dalies atitinkanti lūkesčius;
    4. neatitinkanti lūkesčių.
15. Įvertinus praėjusių kalendorinių metų Gimnazijos darbuotojo veiklą kaip viršijančią lūkesčius, gali būti taikoma viena iš šių priemonių:
    1. gali būti nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau ne didesnį negu nustatytas tos pareigybės didžiausias pareiginės algos koeficientas,
    2. Gimnazijos darbuotojui gali būti taikomos 60 punkte nustatytos skatinimo priemonės;
    3. Gimnazijos darbuotojas gali būti perkeliamas į aukštesnes Gimnazijos darbuotojo pareigas toje pačioje biudžetinėje įstaigoje, jeigu jis atitinka šiai pareigybei keliamus reikalavimus ir jeigu toks perkėlimas neprieštarauja Lietuvos Respublikos viešųjų ir privačių interesų derinimo įstatymo 23 straipsniui (Gimnazijos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas);
    4. nustatoma 10, 20 arba 30 procentų pareiginės algos dydžio kintamoji dalis:
       1. 30 procentų – jei visi planuoti lūkesčiai įvykdyti laiku ir viršyti visi sutartiniai vertinimo rodikliai, atliktos užduotys, orientuotos į įstaigos veiklos pokytį ar proceso tobulinimą, įdiegti kokybės valdymo metodai,
       2. 20 procentų – jei visi planuoti lūkesčiai įvykdyti laiku ir viršyti kai kurie sutartiniai vertinimo rodikliai, įstaigos veiklos administravimo veikloje pasiekta žymiai geresnių rezultatų, pagerinta įstaigos veikla,
       3. 10 procentų – jei visi planuoti lūkesčiai įvykdyti laiku ir viršyti kai kurie sutartiniai vertinimo rodikliai, įstaigos veiklos administravimo veikloje pasiekta geresnių rezultatų; pagerinta įstaigos veikla.
16. Įvertinus praėjusių kalendorinių metų Gimnazijos darbuotojo veiklą kaip atitinkančią lūkesčius, jei įstaigos darbuotojas iš esmės pasiekė veiklos rezultatus pagal sutartus vertinimo rodiklius, tačiau užduotys buvo mažesnio masto ir svarbos, gali būti nustatoma 5 procentų pareiginės algos dydžio kintamoji dalis.
17. Įvertinus praėjusių kalendorinių metų Gimnazijos darbuotojo veiklą kaip iš dalies atitinkančią lūkesčius, jo teisinė padėtis nesikeičia, tačiau įstaigos darbuotojui gali būti nustatomas kvalifikacijos tobulinimas.
18. Įvertinus praėjusių kalendorinių metų įstaigos Gimnazijos darbuotojo veiklą kaip neatitinkančią lūkesčių, tiesioginio vadovo rašytiniu motyvuotu pasiūlymu Gimnazijos darbuotoją į pareigas priimančio Gimnazijos vadovo sprendimu:
    1. įstaigos darbuotojui gali būti nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį negu nustatytas minimalus pareiginės algos koeficientas, arba
    2. gali būti sudaromas ne trumpesnės negu 2 mėnesių ir ne ilgesnės negu 6 mėnesių trukmės įstaigos darbuotojo veiklos gerinimo planas.
19. Neeilinis įstaigos darbuotojo veiklos vertinimas 36 punkte numatyta tvarka atliekamas į pareigas priimančio Gimnazijos vadovo sprendimu šiais atvejais:
    1. tiesioginio vadovo rašytiniu motyvuotu pasiūlymu, susijusiu su įstaigos darbuotojo veiklos rezultatais viršijus lūkesčius;
    2. įstaigos darbuotojo prašymu nustatyti jam didesnį pareiginės algos koeficientą;
    3. jei įstaigos darbuotojo veikla buvo įvertinta kaip neatitinkanti lūkesčių ir buvo sudarytas jo veiklos gerinimo planas.
20. Neeilinis įstaigos darbuotojo veiklos vertinimas gali būti atliekamas 34 punkte numatytais atvejais ne dažniau kaip vieną kartą per kalendorinius metus, jeigu nuo įstaigos darbuotojo eilinio veiklos vertinimo praėjo ne mažiau kaip 6 mėnesiai, išskyrus atvejus, kai yra nustatytas trumpesnės trukmės įstaigos darbuotojo veiklos gerinimo planas.
21. Sprendimą dėl Gimnazijos darbuotojo praėjusių kalendorinių metų veiklos įvertinimo, pareiginės algos koeficiento, kintamosios dalies dydžio ar kitų skatinimo priemonių nustatymo ir skyrimo priima įstaigos vadovas.
22. Įstaigos darbuotojas priimtus sprendimus dėl jo vertinimo turi teisę skųsti Lietuvos Respublikos darbo kodekse nustatyta darbo ginčų nagrinėjimo tvarka.

**VI SKYRIUS**

**PRIEMOKOS**

1. DAS nustato skiriamų priemokų tvarką, priemokų sumavimo taisykles ir kitas priemokų skyrimo sąlygas, kad būtų užtikrinti teisingo apmokėjimo už darbą, vienodo atlyginimo už tokį patį ar lygiavertį darbą, principai.
2. Gimnazijos darbuotojui gali būti skiriamos šios priemokos:
   1. už pavadavimą, kai raštu pavedama laikinai atlikti kito darbuotojo pareigybei nustatytas funkcijas;
   2. už papildomų raštu suformuluotų užduočių atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos;
   3. už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė.
3. Kiekviena priemoka, nurodyta 55.1 – 55.3 papunkčiuose, negali būti mažesnė kaip 10 procentų Gimnazijos darbuotojo pareiginės algos, o jų bendra suma negali viršyti 80 procentų pareiginės algos. Jei darbuotojas kitą darbuotoją pavadavo arba papildomas užduotis ar įprastą darbo krūvį viršijančią veiklą vykdė ne visą mėnesį, o tik jo dalį (pavyzdžiui, kelias valandas, dienas ar savaites), priemokos dydis negali būti mažesnis kaip 10 procentų pareiginės algos, apskaičiuotos proporcingai pavadavimo (arba papildomų užduočių ar įprastos darbo krūvio viršijančios veiklos) vykdymo laikui, t. y. taikant vienos valandos pareiginės algos dydį ir jį padauginus iš pavadavimo (arba papildomų užduočių ar įprastos darbo krūvio viršijančios veiklos) metu dirbto laiko.
4. Darbuotojui nustatytas vienos valandos pareiginės algos dydis skaičiuojamas naudojant formulę:
   1. pareigybei, kuriai pagal DAĮ nustatytas darbo laikas per savaitę yra 36 val., taikoma formulė V = (K x BD)/(M x 7,2) val. (kurioje V– valandos įkainis, K – darbuotojui nustatytas pareiginės algos koeficientas, M – vidutinis atitinkamų kalendorinių metų darbo dienų skaičius\*, BD – pareiginės algos bazinis dydis, 7,2 – pilno etato darbo dienos valandų skaičius);
   2. pareigybei, kuriai nustatytas darbo laikas per savaitę yra 40 val., taikoma formulė - V = (K x BD)/ (M x 8) val. (kurioje V– valandos įkainis, K – darbuotojui nustatytas pareiginės algos koeficientas, M – vidutinis atitinkamų kalendorinių metų darbo dienų skaičius\*, BD – pareiginės algos bazinis dydis, 8 – pilno etato darbo dienos valandų skaičius).

\*Vidutinis darbo dienų skaičius tvirtinamas Lietuvos Respublikos socialinės apsaugos ir darbo ministro įsakymu kiekvieniems kalendoriniams metams, todėl kalendorinių metų sausio mėnesį valandos pareigines algos dydis gali būti perskaičiuojamas iš naujo ir gali skirtis.

1. Vaduojant pamokas grupių (klasių) jungimo būdu tuo metu, kai vedamos jo paties pamokos, mokama priemoka už pavaduotas pamokas, skaičiuojant už vieną pamoką kaip už pusę pamokos;
2. Konkretų Gimnazijos darbuotojui mokėtiną priemokos dydį nustato Gimnazijos vadovas įsakymu.
3. Priemoka skiriama terminuotai, nurodant konkretų laikotarpį, už kurį skiriama priemoka, taip pat nurodant kokiu 53.1. – 53.3. punktuose numatytu pagrindu ir už kokius veiksmus priemoka yra skiriama.

**VII SKYRIUS**

**SKATINIMAS**

1. Gimnazijos darbuotojas gali būti skatinamas už nepriekaištingą pareigų atlikimą.
2. Sprendimą dėl darbuotojo skatinimo bei skatinimo formos priima Gimnazijos vadovas įsakymu, atsižvelgdamas į tokias aplinkybes (visas ar kelias iš jų):
   1. Gimnazijos darbuotojas atliko Gimnazijos veiklai ypač svarbią užduotį, kai savo darbu reikšmingai prisidedama prie Gimnazijos strategijos kūrimo, inovacijų ir Gimnazijos metinio veiklos vykdymo;
   2. Gimnazijos darbuotojas pareigas atliko nepriekaištingai, įskaitant, jam nustatytais ar su juo sutartais terminais;
   3. Gimnazijos darbuotojas pasižymėjo indėliu Gimnazijos veiklos sklaidai, žinomumui;
   4. Gimnazijos darbuotojo veikla įvertinama kaip viršijanti lūkesčius;
   5. paskatinti darbuotoją siūlo jo tiesioginis vadovas ir / ar Gimnazijos vadovas;
   6. kitas Gimnazijos vertinimu reikšmingas aplinkybes.
3. Gimnazijos Darbuotojai gali būti skatinami šiomis skatinimo priemonėmis:
   1. padėka;
   2. iki 2 pareiginių algų dydžio piniginė išmoka už asmeninį išskirtinį indėlį įgyvendinant Gimnazijai nustatytus tikslus arba už pasiektus rezultatus ir įgyvendintus uždavinius (tačiau ne dažniau kaip 2 kartus per kalendorinius metus);
   3. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;
   4. vienkartine pinigine išmoka Vyriausybės nustatyta tvarka;
   5. finansuojant kvalifikacijos tobulinimą ne didesne kaip Gimnazijos darbuotojo vienos pareiginės algos dydžio suma per metus;
   6. kintamąja dalimi (jei numatyta šioje DAS);
   7. premija gimnazijos ar darbuotojo jubiliejaus proga;
   8. premija šv. Kalėdų proga.
4. Už nustatytą nepriekaištingą pareigų atlikimą Gimnazijos darbuotojas gali būti skatinamas viena iš 60.1. – 60.7. punktuose nustatytų skatinimo priemonių. Prie 60.2. – 60.7. punktuose nustatytų skatinimo priemonių papildomai gali būti skiriama padėka.
5. Premija pagal 61.7 ir 61.8 punktus skiriama iš sutaupytų gimnazijos darbo užmokesčiui skirtų lėšų.
6. Tuo atveju, jeigu buvo nustatyta, kad per paskutinius 6 mėnesius Gimnazijos Darbuotojai padarė darbo pareigų pažeidimą, jie gali būti neskatinami, išskyrus atvejį, kai po vertinimo darbuotojo veikla įvertinama kaip viršijanti lūkesčius. Gimnazijos Darbuotojai visais atvejais neskatinami, jei per paskutinius 6 mėnesius yra padarę darbo pareigų pažeidimą Lietuvos Respublikos viešųjų ir privačių interesų derinimo įstatymo 23 straipsnyje nustatytais atvejais.

**VIII SKYRIUS**

**MATERIALINĖ PAŠALPA**

1. Gimnazijos Darbuotojams, kurių materialinė būklė tapo sunki dėl jų pačių ligos, artimųjų giminaičių, sutuoktinio, partnerio (kai partnerystė įregistruota įstatymų nustatyta tvarka), sugyventinio, darbuotojo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti Gimnazijos Darbuotojai, ligos ar mirties, stichinės nelaimės ar turto netekimo, gali būti skiriama 1-2 (1 – dirbančiam iki 1 etato, 2 – dirbančiam 1 ir daugiau etato) MMA dydžio materialinė pašalpa jeigu yra pateikti šių Darbuotojų rašytiniai prašymai ir atitinkamą aplinkybę patvirtinantys dokumentai.
2. Mirus Gimnazijos darbuotojui, jo šeimos nariams (sutuoktiniui, vaikams (įvaikiams), motinai (įmotei), tėvui (įtėviui), senelei, seneliui, kitiems giminaičiams, kurie su mirusiuoju turėjo artimą ryšį ir (ar) gyveno kartu) iš Gimnazijai skirtų lėšų gali būti išmokama 1-2 (1 – dirbančiam iki 1 etato, 2 – dirbančiam 1 ir daugiau etato) dydžio materialinė pašalpa, jeigu pateiktas Gimnazijos darbuotojo šeimos nario rašytinis prašymas ir Gimnazijos darbuotojo mirties faktą patvirtinantys dokumentai.
3. Materialinę pašalpą Gimnazijos Darbuotojams, išskyrus Gimnazijos vadovą, skiria Gimnazijos vadovas iš Gimnazijos sutaupytų darbo užmokesčiui skirtų lėšų. Gimnazijos vadovui materialinę pašalpą skiria Šiaulių miesto meras iš Gimnazijai skirtų lėšų.

**IX SKYRIUS**

**IŠEITINĖS IŠMOKOS**

1. Atsižvelgiant į darbo sutarties su Gimnazijos darbuotoju nutraukimo pagrindą, Gimnazijos darbuotojui gali būti mokama Lietuvos Respublikos darbo kodekse numatyto dydžio išeitinė išmoka.

**X SKYRIUS**

**MOKĖJIMAS UŽ DARBĄ POILSIO IR ŠVENČIŲ DIENOMIS, NAKTIES IR VIRŠVALANDINĮ DARBĄ, DARBĄ, KAI YRA NUKRYPIMŲ NUO NORMALIŲ DARBO SĄLYGŲ, BUDĖJIMĄ**

1. Už darbą poilsio arba švenčių dieną mokamas dvigubas darbuotojo darbo užmokestis.
2. Už viršvalandinį darbą ir darbą naktį mokamas pusantro darbuotojo darbo užmokesčio dydžio užmokestis. Už viršvalandinį darbą poilsio dieną ar viršvalandinį darbą naktį mokamas ne mažesnis kaip dvigubas darbuotojo darbo užmokestis, o už viršvalandinį darbą švenčių dieną – ne mažesnis kaip du su puse darbuotojo darbo užmokesčio dydžio užmokestis.
3. Darbuotojo prašymu darbo poilsio ar švenčių dienomis dirbtas laikas ar viršvalandinio darbo laikas, padaugintas iš 71 ar 72 punkte nustatyto atitinkamo dydžio, gali būti pridedamas prie kasmetinių atostogų laiko.
4. Darbas komandiruotėje švenčių ir poilsio dienomis apmokamas taip pat, kaip ir darbas nuolatinėje darbo vietoje švenčių ir poilsio dienomis. Jei kelionė vyko po darbo dienos valandų, poilsio ar švenčių dieną, darbuotojas turi teisę į tokios pačios trukmės poilsį pirmą darbo dieną po kelionės arba šis poilsio laikas pridedamas prie kasmetinių atostogų laiko, paliekant už šį poilsio laiką darbuotojo darbo užmokestį.
5. Pasyvaus budėjimo namie atveju Gimnazijos darbuotojui mokama 20 procentų dydžio vidutinio darbo užmokesčio per mėnesį priemoka už kiekvieną budėjimo ne darbovietėje savaitę. Jeigu pasyviai budima namie trumpiau nei savaitę, Gimnazijos darbuotojui apmokama proporcingai budėtam laikui.
6. Už faktiškai atliktus veiksmus budėjimo metu apmokama kaip už faktiškai dirbtą darbo laiką, tačiau neviršijantį 60 valandų per savaitę, Lietuvos Respublikos darbo kodekso numatyta tvarka.

**XI SKYRIUS**

**DARBO LAIKO APSKAITA**

1. Darbo laiko apskaita Gimnazijoje tvarkoma Gimnazijos vadovo įsakymu patvirtintos formos darbo laiko apskaitos žiniaraščiuose, kuriuos pildo Gimnazijos Darbuotojai, kuriems tai pavesta atlikti pagal jų pareigybės aprašymus arba Gimnazijos vadovo įsakymą.
2. Atsakingi Gimnazijos Darbuotojai darbo laiko apskaitos žiniaraštyje nurodo faktiškai dirbtą laiką, atsižvelgiant į atliktą viršvalandinį darbą, darbą poilsio ir švenčių dienomis, komandiruotes ir visas kitas žymas, turinčias įtakos Darbuotojų darbo laiko deklaravimui ir darbo užmokesčio apskaičiavimui bei nurodytas darbo laiko apskaitos žiniaraščio pildymo reikalavimuose.
3. Užpildytus ir atsakingo asmens pasirašytus darbo laiko apskaitos žiniaraščius pasirašo Gimnazijos vadovas.
4. Buhalterinė apskaita tvarkoma centralizuotai.

**XII SKYRIUS**

**DARBO UŽMOKESČIO MOKĖJIMO TERMINAI IR TVARKA**

1. Darbo užmokesčio mokėjimo tvarka paprastai sulygstama Gimnazijos ir Gimnazijos darbuotojo sudaryta darbo sutartimi.
2. Gimnazijos mokytojams nustatomas sutrumpintas darbo laikas – ne ilgesnė kaip 36 valandų darbo laiko norma per savaitė, o už sutrumpintą darbo laiką mokama kaip už visą darbo laiką.
3. Darbo užmokestis darbuotojui paprastai mokamas ne rečiau kaip du kartus per mėnesį, o esant darbuotojo prašymui – kartą per mėnesį. Darbo užmokestis Gimnazijos Darbuotojams mokamas taip: avansas – einamojo mėnesio 23 dieną, atlyginimas – ne vėliau kaip kito mėnesio 8 dieną, jeigu atskiro Gimnazijos darbuotojo darbo sutartyje nenumatyta kitaip.
4. Pasibaigus darbo sutarčiai, visos Gimnazijos darbuotojo su darbo santykiais susijusios išmokos išmokamos paskutinę Gimnazijos darbuotojo darbo Įstaigoje dieną, nebent raštu būtų susitarta kitaip.
5. Darbo užmokestis Gimnazijos Darbuotojams mokamas tik pinigais ir išmokamas pervedant į Gimnazijos darbuotojo nurodytą jo banko sąskaitą.
6. Ne rečiau kaip kartą per mėnesį darbuotojui elektroniniu būdu pateikiamas atsiskaitymo lapelis, kuriame nurodomas jam priskaičiuoto darbo užmokesčio suma, išmokėtos ir išskaičiuotos sumas ir dirbto darbo laiko trukmė, atskirai nurodant viršvalandinių darbų trukmę.
7. Esant rašytiniam darbuotojo prašymui, Gimnazija išduoda darbuotojui pažymą apie jo darbą Įstaigoje. Pažymoje nurodoma darbuotojo darbo funkcijos ir / ar pareigos, kiek laiko jis dirbo, darbo užmokesčio dydis ir sumokėtų mokesčių bei valstybinio socialinio draudimo įmokų dydis.

**XIII SKYRIUS**

**DARBAS NE VISO DARBO LAIKO SALYGOMIS**

1. Jeigu su Gimnazijos darbuotoju jo darbo sutartimi yra sutartas darbas ne visą darbo laiką, tai darbuotojui darbo užmokestis mokamas proporcingai darbuotojo dirbtam laikui.
2. Darbas ne visą darbo laiką dirbantiems Gimnazijos Darbuotojams nesukelia ribojimų nustatant kasmetinių atostogų trukmę, apskaičiuojant darbo stažą, skiriant į aukštesnes pareigas, tobulinant kvalifikaciją, neapriboja kitų darbuotojo darbo teisių, palyginti su Darbuotojais, kurie dirba tokį patį ar lygiavertį darbą viso darbo laiko sąlygomis, atsižvelgiant į darbo stažą, kvalifikaciją ar kitas aplinkybes.

**XIV SKYRIUS**

**IŠSKAITOS IŠ DARBO UŽMOKESČIO**

1. Išskaitos iš darbuotojo Darbo užmokesčio gali būti daromos tik Lietuvos Respublikos darbo kodekso ir kitų teisės aktų numatytais atvejais ir juose nustatyta tvarka.
2. Išskaitos gali būti daromos šiais atvejais:
   1. grąžinti perduotoms ir darbuotojo nepanaudotoms pagal paskirtį darbdavio (Gimnazijos) pinigų sumoms;
   2. grąžinti sumoms, permokėtoms dėl skaičiavimo klaidų;
   3. atlyginti žalai, kurią darbuotojas dėl savo kaltės padarė Gimnazijai, neviršijant vieno mėnesio darbuotojo vidutinio darbo užmokesčio dydžio net ir tuo atveju, jeigu buvo padaryta didesnė žala;
   4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės Gimnazijos iniciatyva.
3. Išskaitos iš darbuotojo Darbo užmokesčio daromos rašytiniu Gimnazijos administracijos nurodymu (įsakymu ar kitu tvarkomuoju dokumentu) ne vėliau kaip per vieną mėnesį nuo tos dienos, kad Gimnazija sužinojo ar galėjo sužinoti apie atsiradusį išskaitos pagrindą, o DAS 72.3 papunktyje numatytu atveju – ne vėliau kaip per tris mėnesius nuo žalos paaiškėjimo dienos.
4. Išskaitų iš darbuotojo Darbo užmokesčio dydžius numato Lietuvos Respublikos darbo kodekso 150 straipsnis bei Lietuvos Respublikos civilinio proceso kodekso 736 straipsnis.

**XV SKYRIUS**

**KASMETINIŲ ATOSTOGŲ APMOKĖJIMAS**

1. Kasmetinių atostogų trukmė, apmokėjimas, suteikimo tvarka nustatoma vadovaujantis Lietuvos Respublikos darbo kodekso, Lietuvos Respublikos Vyriausybės 2017 m. birželio 21 d. nutarimo Nr. 496 „Dėl Lietuvos Respublikos darbo kodekso įgyvendinimo“ šios DAS bei kitų Gimnazijos lokalinių teisės aktų nuostatomis.
2. Darbuotojams suteikiamos ne mažiau kaip 20 darbo dienų (jeigu dirbama 5 darbo dienas per savaitę) arba ne mažiau kaip 24 darbo dienų (jeigu dirbama 6 darbo dienas per savaitę), o jeigu darbo dienų per savaitę skaičius yra mažesnis arba skirtingas, darbuotojui suteikiamos ne trumpesnės kaip 4 savaičių trukmės atostogos. Mokytojams ir kitiems darbuotojams, numatytiems Kai kurių kategorijų darbuotojų, turinčių teisę į pailgintas atostogas, sąraše ir šių atostogų trukmės apraše, patvirtintame Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“, suteikiama 40 darbo dienų (jeigu dirbama 5 darbo dienas per savaitę) arba 48 darbo dienos (jeigu dirbama 6 darbo dienas per savaitę) pailgintų kasmetinių atostogų, o jeigu darbo dienų per savaitę skaičius yra mažesnis arba skirtingas, minėtiems darbuotojams suteikiamos 8 savaičių trukmės pailgintos atostogos.
3. Kasmetinių atostogų laiku darbuotojui paliekamas jo vidutinis darbo užmokestis. Vidutinio darbo užmokesčio skaičiavimo tvarką nustato Vidutinio darbo užmokesčio skaičiavimo tvarkos aprašas, patvirtintas Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.
4. Atostoginiai Gimnazijos darbuotojui išmokami ne vėliau kaip paskutinę darbo dieną prieš kasmetinių atostogų pradžią. Atostoginiai už atostogų dalį, viršijančią dvidešimt darbo dienų (dirbama penkias darbo dienas per savaitę) trukmę, darbuotojui mokami atostogų metu darbo užmokesčio mokėjimo tvarka ir terminais. Atskiru darbuotojo prašymu atostoginiai mokami įprasta darbo užmokesčio mokėjimo tvarka.
5. Nutraukiant darbo sutartį su Gimnazijos darbuotoju, kuris darbo sutarties nutraukimo dieną turi sukauptų neišnaudotų kasmetinių atostogų, už nepanaudotas kasmetines atostogas darbuotojui sumokama kompensacija.

**XVI SKYRIUS**

**LIGOS IŠMOKOS MOKĖJIMAS**

1. Ligos išmoka mokama už pirmąsias dvi kalendorines ligos dienas, sutampančias su darbuotojo darbo grafiku. Mokama ligos išmoka negali būti mažesnė negu 80 procentų pašalpos gavėjo vidutinio darbo užmokesčio, apskaičiuoto Lietuvos Respublikos Vyriausybės nustatyta tvarka.
2. Pagrindas išmokėti ligos išmoką yra nedarbingumo pažymėjimas, išduotas pagal Lietuvos Respublikos sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.

**XVII SKYRIUS**

**BAIGIAMOSIOS NUOSTATOS**

1. Tvirtinant šią DAS buvo įvykdytos informavimo ir konsultavimo procedūros su Įstaigoje veikiančia darbo taryba.
2. Gimnazija užtikrina, kad ši DAS būtų prieinama susipažinti visiems Gimnazijos darbuotojams bei kad visi Gimnazijos Darbuotojai būtų su DAS supažindinami pasirašytinai. Gimnazijos Darbuotojai privalo laikytis DAS nustatytų įpareigojimų bei atlikdami savo darbo funkcijas vadovautis DAS nustatytais principais.
3. Informacija apie Gimnazijos Darbuotojų darbo užmokestį teikiama ir skelbiama tik Lietuvos Respublikos teisės aktuose numatytais atvejais arba darbuotojui raštiškai sutikus.
4. Patvirtinta DAS peržiūrima pasikeitus Lietuvos Respublikos teisės aktams arba esant kitiems aktualiems darbo apmokėjimo sistemos pokyčiams. Gimnazija turi teisę iš dalies arba visiškai pakeisti DAS, laikydamasi pareigos įvykdyti informavimo ir konsultavimo procedūras su Įstaigoje veikiančia darbo taryba.
5. DAS ir visi jos priedai įsigalioja nuo 2024 m. rugsėjo 2 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Darbo tarybos 2024-08-28

protokolu Nr. DT-1